Pta-inwoners dalk nege dae sonder kragDie Mooikloof-substasie het vroegaand aan die brand geslaan (Foto: Verskaf( Inwoners in dele van Pretoria kan dalk vir nege dae sonder krag wees, ná ŉ brand by die Mooikloof-substasie Woensdagaand. Hilgard Matthews, woordvoerder van die Stad Tshwane, sê volgens die aanvanklike assessering sal die stad se spanne min of meer nege dae neem om die skade aan die substasie te herstel. “Ons wag dat die strukturele ingenieur en die versekering hul inspeksies afhandel voordat ons span met die ondersoek en assessering van die skade aan die substasie kan voortgaan,” bevestig Matthews. Maroela Media het vroeër berig die brand het Woensdag vroegaand by die Mooikloof-substasie uitgebreek. Kragtoevoer na dele van Moreletapark, Pretoriuspark, Mooikloof, Olympus, Bosveld en ’n deel van Garsfontein is afgesny. Matthews sê die stad vra om verskoning vir die ongerief. Video 2: Mooikloof Substation #PowerUpdate pic.twitter.com/4wJ7UD2sTt — City of Tshwane (@CityTshwane) December 2, 2021